એશિયાના સૌથી મોટા રમતોત્સવ - ૧૮મી એશિયન ગેમ્સનો આજ્થી(18 ઓગસ્ટ) ઈન્ડોનેશિયાના જકાર્તા-પાલેમ્બાગ ખાતે પ્રારંભ થઈ જશે. તારીખ બે સપ્ટેમ્બર સુધી યોજાનારી એશિયન ગેમ્સમાં ભારત સહિત ૪૫ દેશોના ૧૦,૦૦૦થી વધુ ખેલાડીઓ વચ્ચે ગોલ્ડ મેડલ માટે હરિફાઈ યોજાશે. જકાર્તા-પાલેમ્બાગ એશિયાડ તરીકે ઓળખાતી આ ગેમ્સમાં કુલ ૪૦ રમતોની ૪૬૫ ઈવેન્ટસના ગોલ્ડ મેડલ દાવ પર મુકાશે. એશિયન ગેમ્સમાં પરંપરાગત રીતે ચીનનું પ્રભુત્વ જોવા મળતું હોય છે. ભારતે આ વખતના એશિયાડમાં ૫૭૨ ખેલાડીઓને જુદી-જુદી ૩૬ રમતોમાં સ્પર્ધામાં ઉતારવાનો નિર્ણય લીધો છે.